Dieedihullude   jaoks on  dieet elustiil, ilma milleta ei saa inimene eksisteerida. Ei, need ei ole ilmtingimata haiglase väljanägemisega anorektikud, kuigi seegi pole välistatud. Enamasti on nendeks ilusad ja terved naised, tõsi küll perfektsionistlike kalduvustega. Nad loevad kaloreid, toituvad tervislikult ning teevad mõõdukalt sporti. Tulemuseks on sale keha, mis on kindlasti plussiks. Negatiivseks pooleks on pidev toidule, kaloritele, spordile jmt mõtlemine, mis muudab selliseid naisi eraldiseisvaks koosluseks.